Lista osoba proglašenih za mesiju

Ovo je popis ličnosti za koje se govorilo da su mesija, bilo od strane njih samih, bilo od strane njihovih sljedbenika. Popis je podijeljen u kategorije, i naveden po redoslijedu datuma rođenja (kada je on poznat).

## Jevrejske ličnosti proglašavane za Mesiju

Jevrejski Mesija je pojam koji je prvotno označavao od Boga postavljenog kralja; David, Kir Veliki, i Aleksandar Veliki su takvi primjeri. Kasnije, posebno nakon sloma Hasmonejskog Kraljevstva (37. pne.) i Jevrejsko-rimskih ratova (66-135. n.e.), mesija je postala ličnost koja će osloboditi Jevreje od ugnjetavanja i stvoriti novi svijet.

* Simon od Pereje (cca. 4. pne.), bivši rob Heroda Velikog koji se pobunio i koga su ubili Rimljani.
* Atrong (cca. 3. pne.), pastir koji je postao pobunjenički vođa.
* Isus iz Nazareta (cca. 4. pne.&nbsp;— 30. n.e.?), lutajući prorok i učitelj koga su Rimljani pribili na križ; Jevreji uvjereni da je bio Mesija su postali prvi kršćani, također poznati kao jevrejski kršćani.
* Menahem ben Judah (?), navodni sin Jude iz Galileje, sudjelovao u ustanku protiv Agripe II prije nego što ga je ubio suparnički voda zelota .
* Vespazijan, cca. 70, prema Flaviju Josipu
* Simon bar Kohba (?- cca. 135), osnovao kratkotrajnu jevrejsku državu prije nego što je poražen u drugom jevrejsko-rimskom ratu.
* Mojsije sa Krete (?), koji je oko 440-470 nagovorio kretske Jevreje da pokušaju hodati preko mora kako bi se vratili u Izrael; nestao je nakon te katastrofe.
* Ishak ben Ya'kub Obadiah Abu 'Isa al-Isfahani (684-705), koji je vodio ustanak u Perziji protiv omejinskog kalifa 'Abd al-Malik ibn Marwana.
* Serena (?), koja je oko 720. tvrdila da je Mesija i tražila izbacivanje muslimana i ublažavanje rabinskih zakona prije nego što je uhapšena; nakon toga se pokajala.
* David Alroj (?), rođen u Kurdistanu, oko 1160. agitirao protiv kalifa prije nego što je ubijen.
* Moses Botarel iz Cisnerosa (?), aktivan oko 1413; tvrdio da je čarobnjak koji je u stanju kombinirati Božja imena.
* Asher Lemmlein (?), Nijemac kraj Venecije koji je sebe godine 1502. proglasio pretečom Mesije.
* David Reubeni (1490-1541?) i Solomon Molcho (1500–1532), pustolovi koji su putovali kroz Portugal, Italiju i Tursku; Molcho je na kraju spaljen na lomači od strane pape.
* Nepoznati češki Židov u Pragu 1650-ih.
* Sabbatai Zevi (1626–1676), otomanski Jevrej koji je tvrdio da je Mesija, ali se potom preobratio na islam; dan-danas ima sljedbenike među Donmeima.
** Barukhia Russo (Osman Baba), nasljednik Sabbataia Zevija.
** Jacob Querido (?-1690), tvrdio da je nova inkarnacija Sabbataija; kasnije se preobratio na islam i vodio Donmee.
** Miguel Cardoso (1630–1706), još jedan nasljednik Sabbataija koji je tvrdio da je "Messiah ben Ephraim."
** Mordecai Mokia (1650–1729), "Osporavatelj," još jedna ličnost koja se proglasila Mesijom nakon Sabbataijeve smrti.
** Löbele Prossnitz (?-1750), varalica koji je imao sljedbenike među nekadašnjim sljedbenicima Sabbataija, a sebe zvao "Messiah ben Joseph."
* Jacob Joseph Frank (1726–1791), koji je tvrdio da je reinkarnacija kralja Davida i propovijedao sintezu judaizma i kršćanstva.
* Menachem Mendel Schneerson (1902–1994), sedmi čabadski rabin koji je pokušao "pripremiti put" za Mesiju. Neki sljedbenici vjeruju da je bio Mesija, ali je to vjerovanje sve manje.

## Kršćanske ličnosti proglašavane za Mesiju

* Simon Magus i Dositej Samaratinac, sredina 1. vijeka
* Montan, koji je obećani paraklet, sredina 2. vijeka
* Adalbert, biskup koji je tvrdio da ima natprirodne moći 744. Papa ga je ekskomunicirao.
* Tanchelm iz Antwerpena (cca. 1110), koji se nasilno opirao sakramentu i euharistijskim obredima.
* Ann Lee (1736–1784), centralna ličnost šejkerskog pokreta koja je tvrdila da "utjelovljuje svu savršenost Boga" u ženskom obliku.
* Bernhard Müller (c. 1799–1834) tvrdio je da je Lav Jude i prorok u posjedu Kamena mudrosti.
* John Nichols Thom (1799–1838), kornvolski pobunjenik protiv proteza.
* Arnold Potter (1804–1872), šizmatički vođa Svetaca posljednjih dana; sebe je nazivao "Potter Krist"
* Hong Xiuquan iz Kine (1812–1864), za sebe tvrdio da je mlađi brat Isusa Krista.
* Bahá'u'lláh (1817–1892), rođen kao šijit, u kasnijem životu prihvatio babizam, tvrdio da predstavlja Obećanog od strane svih religije te osnovao bahaizam.
* William W. Davies (1833–1906), šizmatički vođa Svetaca posljednjih dana; tvrdio da je njegov mladi sin Arthur (r. 1868) reinkarnirani Isus Krist
* Father Divine / George Baker (cca. 1880&nbsp;– 10. septembar 1965), afroamerički duhovni vođa koji je od 1907. do smrti tvrdio da je Bog.
* Georges-Emest Roux (1903–1981), "Krist iz Montfaveta," osnivač Univerzalne kršćanske crkve.
* Sun Myung Moon (r. 1920), osnivač Crkve ujedinjenja. Tvrdi da predstavlja Drugi dolazak Krista.
* Yahweh ben Yahweh (1935–2007), rođen Hulon Mitchell, Jr., američki crni nacionalist i separatist koji je stvorio Naciju Jahvea i navodno organizirao ubistva desetka osoba.
* Iesu Matayoshi (r. 1944), godine 1997. osnovao Stranku svjetske ekonomske zajednice temeljene na njegovom uvjerenju da je Bog i Krist.
* Jung Myung Seok (r. 1945), tvrdi da je Drugi dolazak Krista, osnivač Crkve providnosti, osuđeni silovatelj.
* Jose Luis de Jesus Miranda (r. 1946), portorikanski propovjednik koji je tvrdio da je "čovjek Isus Krist", odnosno da je u njemu isti duh koji je bio u Isusu. Osnivač organizacije "Growing in Grace.
* Inri Cristo (r. 1948) iz Indaiala u Brazilu, tvrdi da je drugi Isus.
* Apollo Quiboloy (r. 1950), koji tvrdi da je Isus Krist "svemoćni Otac," da je Quiboloy "njegov imenovani Sin," i da je spasenje sada konačno. *David Icke (r. 1952) iz Velike Britanije, sebe je opisao kao "sina Božjeg", i "kanal za Kristov duh".
* David Koresh (Vernon Wayne Howell) (1959–1993), vođa Ogranka Davidijanaca.
* Maria Devi Christos (r. 1960), osnivač Velikog bijelog bratstva.
* Sergej Torop (r. 1961), koji je sebe počeo zvati "Visarion", osnivač Crkve Posljednjeg zavjeta i duhovne zajednice Ekopolis Tiberkul u južnom Sibiru.
* Wayne Bent (r. 1941), trakođer poznat ikao Michael Travesser iz Crkve Gospodina naše pravednosti, također poznate kao Kult Strong Cityja, osuđen 15. decembra 2008. za seksualni kontakt s maloljetnikom i za dva slučaja potpomaganja delinkventnosti maloljetnika.
* David Shayler (r. 1965), bivši agent MI5 i "zviždač" koji je sebe 7. jula 2007. proglasio Mesijom
* Laszlo Toth, tvrdio da je Isus Krist dok je s geološkim čekićem razbijao Michelangelovu *Pietu*.
* Charles Manson, vođa "Mansonove porodice" koji je svojim sljedbenicima naređivao da ubijaju kao dio pripreme za kraj svijeta. Također je za sebe tvrdio da je Satana.

## Muslimanske ličnosti proglašavane za Mesiju

Islamska tradicija sadrži proročanstvo o Mahdiju, koji će doći zajedno sa Isom (Isus).

* Muhammad Jaunpuri (1443–1505), koji je putovao Sjeveroistočnom Indijom; uticao je na Mahdavije i Zikrije.
* Báb (1819–1850), koji se proglasio obećanim Mahdijem u Shirazu godine 1844. (vezano uz bahaistiočke tvrdnje.)
* Muhamed Ahmed ("Ludi Mahdi") (1844–1885), koji se proglasio Mahdijem godine 1881. i porazio otomanske egipatske vlasti te stvorio kratkotrajnu državu u Sudanu.
* Mirza Ghulam Ahmad (1835–1908) iz Qadiana, 'obećani Mesija' koji je tvrdio da se vratio Isus i 'Mahdi', osnivač vjerskog pokreta ahmedija. Propovijedao je da je Isus Krist preživio razapinjanje i umro prirodnom smrću. Jedina ličnost u islamskoj historiji koja je istovremeno tvrdila da je Isus i Mahdi.
* Sayyid Mohammed Abdullah Hassan (1864–1920) iza Somalilanda, sudjelovao u vojnim sukobima od 1900. do 1920.
* Rashad Khalifa (1935–1990), egipatsko-američki biokemičar koji je tvrdio da je otkrio matematičku šifru u tekstu Kur'ana temeljenu na broju 19; kasnije tvrdio da je "glasnik Zavjeta" i osnovao pokret "Međunarodnih pokorenika" prije nego što je ubijen.
* Juhayman al-Otaibi (1936–1980), koji je zauzeo Veliku džamiju u Meki u novembru 1979. te svog zeta proglasio Mahdijem.

## Ostale ličnosti proglašavane za mesiju
Ovaj popis sadrži ličnosti koje su proglašavane, bilo same, bilo od strane sljedbenika, za neku vrstu mesije, a koje nije jednostavno kategorizirati unutar judaizma, kršćanstva i islama.

* Haile Selasije od Etiopije (1892–1975), mesija Rastafarijanskog pokreta. Sam nikada nije tvrdio da je mesija, ali ga je takvim proglasio Leonard Howell.
* André Matsoua (1899–1942), kongoanski osnivač pokreta Amicale, čiji su ga sljedbenici proglasili Mesijom.
* Svjetski učitelj (nepoznat), tvrdi da je Maitreya i obećani od strane svih religija; promovira ga New Age aktivist Benjamin Creme i njegova organizacija Share International.
* Rael (r. 30.9. 1946), vođa Raelijanskog pokreta; Rael tvrdi da je 1973. sreo vanzemaljsko biće i postao Mesije.
* Nirmala Srivastava, guru i boginja Sahai Yoga, sebe proglasila Utjhešiteljicom koju je obećao Isus, odnosno inkarnacijom Svertog duha/ Adi Shakti.
* Billy Meier (1937), Švicarac koji tvrdi da su ga sreli "Plejađani" i rekli da je inkarnacija Isusa Krista, odnosno da mu je pravo ime Jmmanuel.

## Povezano
* Popis ličnosti proglašenih za avatar
* Popis ličnosti proglašenih za budu
* Popis ličnosti koje su se smatrale božanstvima
* Mesijanski kompleks

## Reference

## Literatura
* Hogue, John *Messiahs: The Visions and Prophecies for the Second Coming* (1999) Elements Books 
* The Jewish Encyclopedia, a public-domain work hosted at www.jewishencyclopedia.com/